02005L0001 — DA — 01.07.2011 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B EUROPA-PARLAMENTETS OG RÅDETS DIREKTIV 2005/1/EF af 9. marts 2005 om ændring af Rådets direktiv 73/239/EØF, 85/611/EØF, 91/675/EØF, 92/49/EØF og 93/6/EØF og af Europa-Parlamentets og Rådets direktiv 94/19/EF, 98/78/EF, 2000/12/EF, 2001/34/EF, 2002/83/EF og 2002/87/EF med henblik på indførelse af en ny organisationsstruktur for udvalg vedrørende finansielle tjenesteydelser (EØS-relevant tekst) (EUT L 079 af 24.3.2005, s. 9)

Ændret ved:









▼B

EUROPA-PARLAMENTETS OG RÅDETS DIREKTIV 2005/1/EF

af 9. marts 2005

om ændring af Rådets direktiv 73/239/EØF, 85/611/EØF, 91/675/EØF, 92/49/EØF og 93/6/EØF og af Europa-Parlamentets og Rådets direktiv 94/19/EF, 98/78/EF, 2000/12/EF, 2001/34/EF, 2002/83/EF og 2002/87/EF med henblik på indførelse af en ny organisationsstruktur for udvalg vedrørende finansielle tjenesteydelser

(EØS-relevant tekst)







KAPITEL I

ÆNDRING AF DIREKTIV 93/6/EØF, 94/19/EF OG 2000/12/EF OM BANKSEKTOREN

Artikel 1

Direktiv 93/6/EØF

I artikel 7, stk. 9, tredje punktum, i direktiv 93/6/EØF udgår ordene »og til Det Rådgivende Udvalg for Banklovgivning«.

Artikel 2

Direktiv 94/19/EF

I artikel 3, stk. 1, tredje afsnit, i direktiv 94/19/EF ændres ordene »Det Rådgivende Udvalg for Banklovgivning« til »Det Europæiske Bankudvalg«.

▼M1 —————

▼B







KAPITEL II

ÆNDRING AF DIREKTIV 73/239/EØF, 91/675/EØF, 92/49/EØF, 98/78/EF OG 2002/83/EF OM FORSIKRINGS- OG ARBEJDSMARKEDSPENSIONSSEKTOREN

Artikel 4

Direktiv 73/239/EØF

I direktiv 73/239/EØF foretages følgende ændringer:

Artikel 29a affattes således:

»Artikel 29a

1. Medlemsstaternes kompetente myndigheder underretter Kommissionen og de øvrige medlemsstaters kompetente myndigheder om:

a) enhver meddelelse af tilladelse til en direkte eller indirekte dattervirksomhed, hvis modervirksomhed eller modervirksomheder henhører under et tredjelands lovgivning

b) en sådan modervirksomheds erhvervelse af kapitalinteresser i en forsikringsvirksomhed i Fællesskabet, som bevirker, at denne bliver en dattervirksomhed af førstnævnte virksomhed.

2. Når der er meddelt den i stk. 1, litra a), omhandlede tilladelse til en direkte eller indirekte dattervirksomhed under en eller flere modervirksomheder, som henhører under et tredjelands lovgivning, skal koncernens opbygning angives i den anmeldelse, som de kompetente myndigheder indgiver til Kommissionen.«

2) Artikel 29b, stk. 4, andet afsnit, affattes således:

»Under de i første afsnit nævnte omstændigheder kan det ligeledes på et hvilket som helst tidspunkt samtidig med, at der indledes forhandlinger, efter proceduren i artikel 5 i Rådets afgørelse 1999/468/EF (

*1

) og i overensstemmelse med artikel 7, stk. 3, og artikel 8 heri, bestemmes, at medlemsstaternes kompetente myndigheder skal begrænse eller suspendere deres afgørelser om:

a) anmodninger om tilladelse, uanset om de endnu ikke er færdigbehandlede på tidspunktet for afgørelsen eller indgives derefter

b) erhververe af kapitalinteresser for så vidt angår direkte eller indirekte modervirksomheder, som henhører under det pågældende tredjelands lovgivning.

Artikel 5

Direktiv 91/675/EØF

Direktiv 91/675/EØF ændres således:

1) I titlen ændres ordet »Forsikringskomité« til »Det Europæiske Udvalg for Forsikring og Arbejdsmarkedsorienterede Pensioner«.

2) Artikel 1 affattes således:

»Artikel 1

1. Kommissionen bistås af Det Europæiske Udvalg for Forsikring og Arbejdsmarkedsorienterede Pensioner, der er nedsat ved Kommissionens afgørelse 2004/9/EF ( *2 ) (i det følgende benævnt »udvalget«).

2. Formanden for Det Europæiske Tilsynsudvalg for Forsikrings- og Arbejdsmarkedspensionsordninger, der er nedsat ved Kommissionens afgørelse 2004/6/EF ( *3 ), deltager i udvalgets møder som observatør.

3. Udvalget kan invitere sagkyndige og observatører til at deltage i møder.

4. Udvalgets sekretariatsopgaver varetages af Kommissionen.

3) Artikel 2 affattes således:

»Artikel 2

3)1. Når retsakter, der vedtages inden for direkte skadesforsikring og direkte livsforsikring, genforsikring og arbejdsmarkedspensioner, tillægger Kommissionen beføjelser til at gennemføre de bestemmelser, de fastsætter, anvendes artikel 5 og 7 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelse af de gennemførelsesbeføjelser, der tillægges Kommissionen ( *4 ), jf. dennes artikel 8.

Perioden i artikel 5, stk. 6, i afgørelse 1999/468/EF fastsættes til tre måneder.

2. Udvalget vedtager selv sin forretningsorden.

4) Artikel 3 og 4 udgår.

Artikel 6

Direktiv 92/49/EØF

I artikel 40, stk. 10, første punktum, i direktiv 92/49/EØF, ændres ordene »forelægger hvert andet år den Forsikringskomité, der er nedsat ved direktiv 91/675/EØF en rapport, der viser« til ordene »underretter hvert andet år Det Europæiske Udvalg for Forsikring og Arbejdsmarkedsorienterede Pensioner om«.

Artikel 7

Direktiv 98/78/EF

Direktiv 98/78/EF ændres således:

1) Artikel 10a, stk. 3, affattes således:

»3. Med forbehold af artikel 300, stk. 1 og 2, i traktaten undersøger Kommissionen bistået af Det Europæiske Udvalg for Forsikring og Arbejdsmarkedsorienterede Pensioner resultatet af de i stk. 1 omhandlede forhandlinger og den deraf opståede situation.«

2) Artikel 11, stk. 5, affattes således:

»5. Senest den 1. januar 2006 fremlægger Kommissionen en rapport om anvendelsen af dette direktiv og i givet fald om behovet for yderligere harmonisering.«

Artikel 8

Direktiv 2002/83/EF

I direktiv 2002/83/EF foretages følgende ændringer:

1) I artikel 46, stk. 9, første punktum, ændres ordene »Kommissionen forelægger .... Forsikringskomitéen en rapport, der viser«, til »Kommissionen underretter hvert andet år Det Europæiske Udvalg for Forsikring og Arbejdsmarkedsorienterede Pensioner om«.

2) Artikel 58 affattes således:

»Artikel 58

Medlemsstaternes underretning af Kommissionen

Medlemsstaternes kompetente myndigheder underretter Kommissionen og de øvrige medlemsstaters kompetente myndigheder om:

a) enhver meddelelse af tilladelse til et direkte eller indirekte datterselskab, hvis moderselskab eller moderselskaber henhører under et tredjelands lovgivning

b) et sådant moderselskabs erhvervelse af kapitalinteresser i et forsikringsselskab i Fællesskabet, som bevirker, at dette bliver et datterselskab af førstnævnte selskab.

Når der som omhandlet i litra a) er meddelt tilladelse til et direkte eller indirekte datterselskab under et eller flere moderselskaber, som henhører under et tredjelands lovgivning, skal koncernens opbygning angives i den anmeldelse, som de kompetente myndigheder indgiver til Kommissionen og til de øvrige kompetente myndigheder.«

3) Artikel 65, stk. 1, affattes således:

»1. Kommissionen bistås af Det Europæiske Udvalg for Forsikring og Arbejdsmarkedsrelaterede Pensioner, som nedsat ved Kommissionens afgørelse 2004/9/EF ( *5 ).







KAPITEL III

ÆNDRING AF DIREKTIV 85/611/EØF OG 2001/34/EF OM VÆRDIPAPIRSEKTOREN

▼M2 —————

▼B

Artikel 10

Direktiv 2001/34/EF

Direktiv 2001/34/EF ændres således:

1) Artikel 108 udgår.

2) Artikel 109 affattes således

»Artikel 109

1. Med henblik på en tilpasning, afhængigt af den økonomiske situation, af det minimumsbeløb, der er fastsat i artikel 43, stk. 1, for den forventede kursværdi, forelægger Kommissionen et udkast til de foranstaltninger, der skal træffes, for Det Europæiske Værdipapirudvalg, som er nedsat ved Kommissionens afgørelse 2001/528/EF ( *6 ).

2. Når der henvises til dette stykke, anvendes artikel 5 og 7 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( *7 ), jf. dennes artikel 8.

Perioden i artikel 5, stk. 6, i afgørelse 1999/468/EF fastsættes til tre måneder.

3. Udvalget vedtager selv sin forretningsorden.







KAPITEL IV

ÆNDRING AF DIREKTIV 2002/87/EF OM FINANSIELLE KONGLOMERATER

Artikel 11

Direktiv 2002/87/EF

Artikel 19, stk. 2, i direktiv 2002/87/EF affattes således:

»2. Med forbehold af artikel 300, stk. 1 og 2, i traktaten undersøger Kommissionen bistået af Det Europæiske Bankudvalg, Det Europæiske Udvalg for Forsikring og Arbejdsmarkedsorienterede Pensioner og Udvalget for Finansielle Konglomerater resultatet af de i stk. 1 omhandlede forhandlinger og den deraf opståede situation.«







KAPITEL V

AFSLUTTENDE BESTEMMELSER

Artikel 12

Gennemførelsesforanstaltninger

1. De gennemførelsesforanstaltninger, der træffes efter proceduren i artikel 5 og 7 i afgørelse 1999/468/EF, jf. dennes artikel 8, må ikke ændre de væsentlige bestemmelser i direktiverne.

2. Perioden i artikel 5, stk. 6, i afgørelse 1999/468/EF fastsættes til tre måneder.

3. Såfremt betingelserne i henhold til traktaten for udøvelse af de gennemførelsesbeføjelser, der tillægges Kommissionen, ændres, tager Kommissionen dette direktiv op til fornyet behandling og foreslår om nødvendigt ændringer. En sådan fornyet behandling finder under alle omstændigheder sted senest den 31. december 2007.

Artikel 13

Gennemførelse

Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 13. maj 2005.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 14

Ikrafttræden

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 15

Adressater

Dette direktiv er rettet til medlemsstaterne.